CELEX: 32015D1068
Language: da
Date: 2015-07-01 00:00:00
Title: Kommissionens gennemførelsesafgørelse (EU) 2015/1068 af 1. juli 2015 om ændring af beslutning 2002/994/EF om beskyttelsesforanstaltninger over for animalske produkter importeret fra Kina (meddelt under nummer C(2015) 4437) (EØS-relevant tekst)

3.7.2015   
            
            
               DA
            
            
               Den Europæiske Unions Tidende
            
            
               L 174/30
            
         KOMMISSIONENS GENNEMFØRELSESAFGØRELSE (EU) 2015/1068
   af 1. juli 2015
   om ændring af beslutning 2002/994/EF om beskyttelsesforanstaltninger over for animalske produkter importeret fra Kina
   
      
         (meddelt under nummer C(2015) 4437)
      
   
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets direktiv 97/78/EF af 18. december 1997 om fastsættelse af principperne for tilrettelæggelse af veterinærkontrollen for tredjelandsprodukter, der føres ind i Fællesskabet (1), særlig artikel 22, stk. 6, og
   ud fra følgende betragtninger:
   
               (1)
            
            
               Kommissionens beslutning 2002/994/EF (2) gælder for alle animalske produkter, der importeres fra Kina, og som er beregnet til konsum eller foderbrug.
            
         
               (2)
            
            
               I henhold til nævnte beslutnings artikel 2, stk. 1, skal medlemsstaterne forbyde import af disse produkter. Ved artikel 2, stk. 2, er der fastsat to undtagelser fra dette forbud.
            
         
               (3)
            
            
               I medfør af den første undtagelse i artikel 2, stk. 2, i beslutning 2002/994/EF tillader medlemsstaterne import af produkter opført i del I i bilaget til beslutningen i henhold til de særlige dyre- og folkesundhedsmæssige betingelser, der gælder for de pågældende produkter.
            
         
               (4)
            
            
               I medfør af den anden undtagelse i nævnte beslutnings artikel 2, stk. 2, tillader medlemsstaterne import af produkter opført i del II i bilaget til beslutningen, når de er ledsaget af en særlig erklæring fra den kompetente kinesiske myndighed, som attesterer, at de pågældende produkter ikke frembyder nogen risiko for dyrs eller menneskers sundhed.
            
         
               (5)
            
            
               At der findes to produktlister, har skabt usikkerhed i forbindelse med. anvendelsen af beslutning 2002/994/EF, da nogle stoffer, såsom foder- og fødevaretilsætningsstoffer, kosttilskud og fodermidler, ikke er omfattet af nogen af listerne. De kinesiske myndigheder har anmodet om, at yderligere stoffer tilføjes i del I, og Kommissionen finder desuden, at de grunde, som vedtagelsen af beslutning 2002/994/EF var baseret på, ikke gør sig gældende for foder- og fødevaretilsætningsstoffer, kosttilskud og fodermidler, da de er højt forarbejdede.
            
         
               (6)
            
            
               Beslutning 2002/994/EF bør derfor ændres i overensstemmelse hermed.
            
         
               (7)
            
            
               Foranstaltningerne i denne afgørelse er i overensstemmelse med udtalelse fra Den Stående Komité for Planter, Dyr, Fødevarer og Foder —
            
         VEDTAGET DENNE AFGØRELSE:
   Artikel 1
   Del I i bilaget til beslutning 2002/994/EF affattes således:
   
      
         »DEL I
      
      
         Liste over animalske produkter til konsum eller foderbrug, der kan importeres til Unionen uden at være ledsaget af den i artikel 3 omhandlede erklæring:
      
      
                  —
               
               
                  fiskevarer bortset fra:
                  
                              —
                           
                           
                              akvakulturprodukter
                           
                        
                              —
                           
                           
                              pillede og/eller forarbejdede rejer
                           
                        
                              —
                           
                           
                              krebs af arten Procambrus clarkii, der er fanget i naturligt ferskvand ved fiskeri
                           
                        
            
                  —
               
               
                  gelatine
               
            
                  —
               
               
                  foder til selskabsdyr, jf. Europa-Parlamentets og Rådets forordning (EF) nr. 1069/2009 (3)
                  
               
            
                  —
               
               
                  stoffer, der anvendes som fødevaretilsætningsstoffer, jf. Europa-Parlamentets og Rådets forordning (EF) nr. 1333/2008 (4)
                  
               
            
                  —
               
               
                  stoffer, der anvendes som eller i kosttilskud, jf. Europa-Parlamentets og Rådets direktiv 2002/46/EF (5)
                  
               
            
                  —
               
               
                  chondroitinsulfat og glucosamin, der betragtes som værende fodermidler, jf. Kommissionens forordning (EU) nr. 68/2013/EF (6)
                  
               
            
                  —
               
               
                  L-cystein og L-cystin, der betragtes som værende fodertilsætningsstoffer som reguleret i Europa-Parlamentets og Rådets forordning (EF) nr. 1831/2003 (7).
               
            
   Artikel 2
   Denne afgørelse er rettet til medlemsstaterne.
   
      Udfærdiget i Bruxelles, den 1. juli 2015.
      
         
            På Kommissionens vegne
         
         Vytenis ANDRIUKAITIS
         
            Medlem af Kommissionen
         
      
   
   
      (1)  EFT L 24 af 30.1.1998, s. 9.
   
      (2)  Kommissionens beslutning 2002/994/EF af 20. december 2002 om beskyttelsesforanstaltninger over for animalske produkter importeret fra Kina (EFT L 348 af 21.12.2002, s. 154).